Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)

**Սուրբ Աստվածածին եկեղեցի** (**Սուրբ Աստվածածին մատուռ**), նորակառույց եկեղեցի Երևանի Ավան վարչական շրջանի Նարեկացի թաղամասում։

Պատմություն
-----------

1996-2002 թթ. կառուցել են Ավանի բնակիչներ, արդարադատության խորհրդական Գրիշա Համբարձումի Մելիք-Սարգսյանը և գործարար Արմեն Նապոլեոնի Աղաջանյանը։
Շինարարության ժամանակ հայտնաբերվել է հնամյա տաճարի սյան հիմնաքար։
Եկեղեցու մանրակերտը Գրիշա Մելիք-Սարգսյանը տեսել էր երազում և պատրաստել։ Հետագայում եկեղեցին նախագծվել և կառուցվել է ըստ այդ մանրակերտի։ Եկեղեցին ունի 11 մետր բարձրություն, 30 քմ տարածք և զանգակատուն։
Գրիշա Մելիք-Սարգսյանի նախապապը՝ Մելիք Սարգիսը, XVIIդ. Սուրբ Աստվածածնի նման մի մեծ եկեղեցի էր կառուցել Արցախում, իսկ նրա թոռը՝ Մելիք Ավետիսը, նորոգել էր գմբեթը։ Այդ մասին հիշատակված է Արքեպիսկոպոս Բարխուդարյանցի «Արցախի պատմություն» երկհատոր գրքում։
Երևանի քաղաքային խորհրդի որոշմամբ՝ եկեղեցու շինարարության համար անժամկետ հատկացվել է 600 քմ տարածք։ Շինարարությունն սկսվել է 1996 թ. և տևել շուրջ 7 տարի։ Եկեղեցուն կից կառուցվել է նաև երիցատուն, ծխական խորհրդի ատենապետի նստավայր և հոգևոր կենտրոն։ Բակում տեղադրվել է ցայտաղբյուր, խաչքար, կահավորվել երիցատունը և ծխական խորհրդի ատենապետի նստավայրը։ Եկեղեցու շինարարությանն իրենց օրհնությունն ու նյութական աջակցությունն են բերել Ամենայն հայոց կաթողիկոսը և Արարատյան հայրապետական թեմի առաջնորդական փոխանորդ Տեր Նավասարդ արքեպիսկոպոս Կճոյանը։ Եկեղեցու օծման արարողությունը կատարվել է 2002 թ. նոյեմբերի 9-ին՝ Արարատյան հայրապետական թեմի հոգևոր դասի մասնակցությամբ։
Եկեղեցու ծխական խորհրդի որոշմամբ և միջնորդությամբ Գ. Մելիք-Սարգսյանը նշանակվել է ծխական խորհրդի ատենապետ։
Ներկայումս Ավանի Սբ. Աստվածածին եկեղեցին գործում է։

Տես նաև
-------

* Ավան վարչական շրջանի պատմության և մշակույթի անշարժ հուշարձանների ցանկ (Երևան)

Ծանոթագրություններ
------------------

1. ↑  Ավան, Սուրբ Աստվածածին մատուռ


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Երևանի եկեղեցիներ ու մատուռներ |
| --- |
|  |
| Կանգուն | Սբ. Հովհաննես Մկրտիչ  • Զորավոր Սբ. Աստվածածին  • Կաթողիկե Սբ. Աստվածածին  • Սբ. Սարգիս  • Նորքի Սբ․ Աստվածածին  • Նոր Նորքի Սբ․ Աստվածածին  • Նոր Նորքի Սբ․ Սարգիս  • Սբ․ Աննա  • Սբ․ Գրիգոր Լուսավորիչ  • Սբ․ Երրորդություն  • ԱՀԹ Արաբկիրի եկեղեցի  • Նորագավիթի Սբ․ Գևորգ  • Նորագավիթի Սբ․ Կիրակի  • Սբ. Խաչ Զորավոր մատուռ  • Շենգավիթի Սբ․ Խաչ  • Մալաթիայի Սբ․ Աստվածածին  • Սրբոց Վարդանանց Նահատակաց  • Ավանի Սբ․ Աստվածածին  • Դավթաշենի Սրբոց Նահատակաց  • Սբ․ Աննա  • Քանաքեռի Սբ․ Հակոբ  • Քանաքեռի Սբ․ Աստվածածին  • Սրբոց Թարգմանչաց  • Սուրբ Խաչ Ուղղափառ  • Սբ․ Աստվածածին Ուղղափառ  • Ավանի Սբ. Աստվածածին (17-րդ դար)  • Ավանի Սբ. Աստվածածին (21-րդ դար) | Կաթողիկե եկեղեցի (Երևան)Կաթողիկե եկեղեցի (Երևան) |
|  |
| Կիսավեր | Ավանի Սբ. Կաթողիկե Ծիրանավոր եկեղեցի  • Ավանի Սբ. Հովհաննես մատուռ  • Ավանի Սբ. Աստվածածին (4-րդ դար) |
|  |
| Չպահպանված | Սբ․ Գևորգ (Երևանի բերդ)  • Սբ․ Պողոս-Պետրոս  • Գեթսեմանի մատուռ  • Երկուերեսնի Սուրբ Նշան եկեղեցի  • Գեղարդաօջախ  • Ձորագյուղի անապատ մատուռ  • Կոզեռնի մատուռ  • Ձորագյուղի Սբ. Գևորգ  • Ձորագյուղի Սբ. Հակոբ  • Պոկրովյան տաճար  • Սբ. Սիմեոն Ծերունի  • Սբ. Գրիգոր Լուսավորիչ (Ամիրյան փողոց)  • Սբ․ Նիկոլայ մայր տաճար  • Մլերի մատուռ  • Նորքի Սբ. Ստեփանոս  • Նորքի Ծիրանավոր Սբ. Աստվածածին  • Նորքի Սբ․ Սարգիս  • Զուդրի Սբ. Հակոբ |
|  |
| Պորտալ:Երևան |

 |